Cigonė

Cigonė (arba Čigonė) – upelis Lietuvoje, Šilutės rajone; Minijos kairysis intakas. Prasideda ties fermomis, 2,5 km į pietus nuo Vilkyčių. Teka į vakarus, pietvakarius. Įteka į Miniją 19,6 km nuo jos žiočių, ties Lankupiais.

Visa upelio vaga sureguliuota, paversta melioracijos sistemos dalimi. Protaka jungiasi su Grumbiu. Turi kairįjį bevardį intaką.

 Etimologija 
Upėvardis kilo nuo tautovardžio cigõnė („čigonė“). Forma Čigõnė greičiausiai buvo pradėta vartoti sovietmečiu. Dar minima kaip Cigõnės griõvė.

 Šaltiniai 

Kategorija:Šilutės rajono upės